Karang sebuah tulisan dalam bahasa Rejang yang bernada argumentatif dan panjangnya 1 paragraf.

Amên mnurutku dau kuni partai politik o dê galok mênêa janjai tapi coa si mênuak janjainê. Memangba kutê keputusan makêi suaro dê paling dau, tapi amên tujuannê srai do o utuk nam mênêa rakyat sejahtera asaiku coa perlu mok api dê dau suaronê waktau nak sidang. Nak di oba itê nam kêmliak kuni dau partai politik o coa kutê wakea kuni partai politik o meker itê rakyat, dê daunê meker awoknê dewek awêi ipê si nam idup snang ngen meker awêi ipê si nam jijai igai. Mungkin ade dê do dê bêbênêa lok meker rakyat tapi kêrno dê luyênnê coa tujau mako si coa nam mênêa keputusan su ang amên coa ade dukungan kuni dê luyên. Amên bi barêak yo smudonê dê lok bêbênêa meker rakyat yo nano ade duai pilihan têmotoa dê luyên jano kêluwêa cigai lok jijai anggota dewan.